tomron87/hebrew-wikipedia-sentences-corpus huggingface dataset:
"ליגת הצללים" משתמשת באבקת הפרחים כמבחן מעבר לנינג'ה המתלמדת בארמון הצללים.
ברוס ויין הצליח לעבור את המבחן ולהתגבר על הפחד שלו מעטלפים.
ד"ר קריין היה אחראי להובלת פס יצור ענקי של הגז כאשר הפרחים היו מועברים בצורת אבקה מאסיה לגות'אם בספינה לא רשומה והאבקה מוחבאת בתוך שקיות סמים.
קריין ייצר את הגז בבית החולים לחולי נפש "ארקהם אסיילום" שלו והשתמש בו על חוליו ועל אנשים אחרים.
כשבאטמן נפגע מהגז, לושיוס פוקס הצליח לייצר נוגדן שמבטל את ההשפעה.
גז זה אינו קיים במציאות.
נולאן העדיף להשתמש בעבודת פעלולנים על פני CGI.
מודלים מיניאטוריים נבנו כדי לדמות מבנים מסוימים.
השימוש בתלת־ממד הצטמצם לכדי תפאורות רקע כמו שמיים וצילומי חוץ של מגדל "תעשיות ויין".
העטלפים נוצרו באפקטים ממוחשבים, לאחר שהוסכם כי שימוש בעטלפים אמיתיים יהיה בעייתי.
לצורך כך, דמותם של עטלפים מתים נסרקה למודלים תלת־ממדיים.
בנוסף, היה צורך בשילוב התפאורות השונות עם תנועת העטלפים.
הפסקול לסרט "באטמן מתחיל" הולחן על ידי הנס צימר וג'יימס ניוטון הווארד, שתמיד תכננו לעבוד במשותף.
שני היוצרים עבדו על מספר נעימות הממחישות את פיצול האישיות בין ברוס ויין והאלטר-אגו שלו, באטמן.
צימר לא רצה שהפסקול יהיה משהו שנעשה בעבר בסרטים הקודמים בסדרה, וכי יהיה בו שילוב בין תזמורת לבין מוזיקה אלקטרונית.
צימר אף שכר סופרן כדי שימחיש את המוזיקה בסצנות הדורשות מעורבות רגשית כמו הזיכרונות הטרגיים של ויין בנוגע להוריו.
צימר ניסה להשרות אספקט הומני לבאטמן, שהתנהגותו עשויה להתפרש כפסיכוטית.
שני היוצרים הלחינו שעתיים ועשרים דקות של מוזיקה לסרט.
כל שמות הרצועות לקוחים משמות זנים של עטלפים.
האותיות הראשונות של שמות הרצועות 4–9 יוצרות את המילה BATMAN.
רשימת הרצועות והסצנות שבהן הן מושמעות:
כותרתאורךסצנות מפתח/הערות 1 "Vespertilio" 2:52 התחלה, פלאשבק העטלפים, נעימה מרכזית, המסע למנזר של ראס-אל-גול.
2 "Eptesicus" 4:20 הפלאשבק לזיכרונותיו של ברוס בנוגע להוריו.
3 "Myotis" 5:46 נשמעת ברקע השמדת המנזר של ראס-אל-גול.
ברוס מגיע להכרה בעניין מטרתו טרם הגיעו לגות'אם.
4 "Barbastella" 4:45 רצח הזוג ויין.
ברוס עוקב אחר העטלף לתוך המערה.
5 "Artibeus" 4:20 נשמעת ברקע הופעתו הראשונה של באטמן, ובפגישתו הראשונה של ברוס בהנרי דוקארד בכלא.
6 "Tadarida" 5:06 כאשר באטמן מחזיק ברייצ'ל במערת העטלף, כשהדחליל תוקף את באטמן, וכאשר נאמר לוויליאם ארל ב"תעשיות ויין" על הספינה הניזוקה והמתקן הגנוב.
7 "Macrotus" 7:36 נעימת משפחת ויין, פלאשבק של ברוס באופרה.
פלאשבק שני של ברוס פוגש את רייצ'ל, וסצנת הדיון במשפטו של ג'ו צ'יל.
8 "Antrozous" 3:59 באטמן מתגלה בפני דוז בדרכו לדוקארד, נלחם בנינג'ות של ליגת הצללים.
9 "Nycteris" 4:26 מתנגנת ברקע כאשר ברוס פוגש בלושיוס פוקס, כשברוס מכין את הפטנטים שלו, וכשהוא עם רייצ'ל לפני נסיעתה לבית המשפט.
10 "Molossus" 4:49 נעימת הפעולה המרכזית.
מתנגנת ברקע המרדף המשטרתי אחר הבאטמוביל בדרכה למערת העטלף.
חלקים מהנעימה מושמעים כאשר באטמן עושה את דרכו לרכבת בסצנת הסיום.
11 "Corynorhinus" 5:04 נקודת הסיום של הסרט.
ברוס ורייצ'ל נפגשים על חורבות אחוזת ויין.
גורדון חושף את זרקור העטלף בפני באטמן.
גרסה נוספת של הנעימה מופיעה כאשר באטמן מתקיף את פלקונה ואומר לו "אני באטמן".
12 "Lasiurus" 7:27 נעימתו של ראס-אל-גול.
ראס-אל-גול מלמד את ברוס על פושעים, באטמן משגיח על גות'אם לאחר שהביס את פלקוני.
הסרט נעשה בתקציב של 135 מיליון דולר.
הוא יצא לאקרנים ב-15 ביוני 2005, ובסוף השבוע הראשון להקרנתו הכניס למעלה מ-48.5 מיליון דולר, שנחשב להישג טוב אך לא מספיק יחסית לסרטים שוברי קופות אחרים לאותה תקופה.
הסרט גם הכניס מעל 3 מיליון דולר ב-55 תיאטראות IMAX, והוא נחשב לסרט הטוב ביותר מבין הסרטים הקודמים בסדרה.
הסרט ממוקם במקום השמיני ברשימת הסרטים המכניסים ביותר של שנת 2005.
הביקורות ברובן שיבחו את הבימוי של כריסטופר נולאן ואת העיבוד של באטמן.
באטמן הוא סרט גיבורי-על אמריקאי משנת 1989, המבוסס על סדרת קומיקס בעלת אותו שם מבית DC קומיקס, שנוצרה על ידי בוב קיין וביל פינגר.
את הסרט ביים טים ברטון, ובו מככבים השחקנים מייקל קיטון בתפקיד באטמן, ג'ק ניקולסון בתפקיד הג'וקר וקים בייסינגר בתפקיד ויקי וייל.
הסרט יצא לאקרנים ב-23 ביוני 1989.
זהו הסרט הראשון בסדרת סרטי באטמן בהפקת אולפני האחים וורנר.
הסרט היה גותי ואפל ורחוק ברוחו מסדרת הטלוויזיה משנות ה-60 ומסרט הקולנוע שהתבסס עליה, שניהם בהפקת פוקס המאה ה-20 ובכיכובם של אדם וסט.
תסריט הסרט נכתב על ידי סאם האם, בוב קיין, וורן סייר.
את הפסקול של הסרט הלחין דני אלפמן, ובו שולבו שירים בביצועו של הזמר פרינס.
הסרט זכה להצלחה גדולה, הפך לשובר קופות וגרף לאורך השנים מעל ל-411 מיליון דולר ברחבי העולם.
כמו כן, ההצלחה הרבה לה זכה הסרט הביאה לעלייה בפופולריות של הדמות וסללה את הדרך להפקת שורת סרטי המשך שוברי קופות.
הסרט זכה בפרס האוסקר בקטגוריית התפאורה הטובה ביותר ובפרס גראמי בקטגוריית שיר הנושא הטוב ביותר.
גות'אם סיטי היא עיר שורצת פשע, הנשלטת בידי המאפיה של קארל גריסום, שמנהל ארגון פשע תחת שלל ארגוני כיסוי חוקיים כגון מפעל כימיקלים בשם "אקסיס".
השחיתות של גריסום חדרה אפילו למשטרה והמפכ"ל ג'יימס גורדון עומד חסר אונים אל מול הפשע המשתולל.
ראש העיר ממנה תובע מחוזי חדש בשם הארווי דנט על מנת להילחם בפשע ולמוטט את ארגונו של קארל גריסום.
הסרט נפתח בתקיפה שגרתית באחת מסמטאות העיר: צמד שודדים תוקפים משפחה שהלכה לאיבוד, מהממים את הבעל וגוזלים את כספו.
בשעה שהם מחלקים את השלל מגיע באטמן - לוחם מסתורי הלבוש בחליפת עטלף משוריינת ומצויד בכלי נשק ופטנטים רבים - ותוקף אותם.
כאשר הוא מסיים הם נשארים מוכי פחד לטיפולה של המשטרה, אחרי שראו כיצד כדורי אקדח ניתזים מגופו וכיצד קפץ מבניין בן עשרות קומות ונעלם כלא היה.
המשטרה לא יודעת כיצד לקבל את המקרים האלה ובשלב ראשון מכחישה מכל וכל את קיומו של איש העטלף המסתורי, המכה בפושעים.
מנגד, העיתונאי החטטן אלכסנדר נוקס נחוש בדעתו לחשוף את האמת על איש העטלף שנלחם בפשע ולשבור את השתיקה של המשטרה.
חבריו צוחקים עליו ורק צלמת עיתונות יפהפייה בשם ויקי וייל שותפה לתשוקה שלו בקשר לחקירה בנוגע לאיש העטלף.
בינתיים, ג'ק נאפייר, יד ימינו של גריסום, עסוק בלפלס את דרכו אל עבר ייעודו: שליטה בעולם הפשע של גות'אם.
הוא משחד שוטרים ובוגד בגריסום עם חברתו הדוגמנית, אלישיה.
גריסום מגלה את דבר הבגידה וטומן לנאפייר מלכודת בבית החרושת "אקסיס כימיקלים": בזמן שנאפייר פורץ למקום כדי להעלים ראיות הוא מלשין עליו למשטרה.
הוא שיחד את הבלש אקהרט שמוביל את המשטרה ומורה לו להרוג את נאפייר.
המפכ"ל גורדון מגלה על הפשיטה בנשף צדקה, הנערך בביתו של המיליונר ברוס ויין, ונחפז לעזוב.
גם ויין עוזב באמצע וממהר למקום כבאטמן על מנת לנטרל את הפושעים, שניהלו קרב יריות עם השוטרים.
במהלך הקרב, באטמן תופס את נאפייר, וכשהאחרון יורה על איש העטלף, הכדור ניתז מהשריון של באטמן אל פניו של נאפייר, דבר הגורם לו ליפול מהמרפסת לתוך קדרה עצומה של חומצה כימית ירוקה ומוזרה.
החומצה הכימית גורמת לשינויים רבים בנאפייר, כולל שינויים בגוון עורו ושערו וכן מיטוט כללי של מערכת העצבים שלו (מה שגורם לו לחייך ללא שליטה).
בכך הוא נהפך לפושע הקטלני בשם הג'וקר, שמבצע את פשעיו תוך נטייה להומור שחור וחולני.
הוא מתנקם בגריסום ורוצח אותו, והופך לראש המאפיה של גות'אם אחרי שהוא מסלק את יריביו באלימות.
למרות הכרזתו הדרמטית והפומבית על כך שהוא ירש את גריסום, העיתונות עדיין עסוקה דווקא בבאטמן המסתורי, דבר המוציא את הג'וקר צמא התהילה מכליו.
בנוסף, הג'וקר מתאהב בצלמת ויקי וייל, שיוצאת בינתיים עם ברוס ויין המסתורי לא פחות.
בינתיים, הג'וקר מנצל את הידע שלו בכימיה ואת שליטתו במפעל אקסיס כדי להרעיל מאות מוצרי מזון וקוסמטיקה בכימיקל בשם "סמיילקס" הגורם לאנשים למות מהתקפי צחוק.
הג'וקר מנסה לפתות את וייל תוך השחתה של מוזיאון אמנות עירוני, אך היא מחולצת על ידי באטמן, שמשתמש בשלל פטנטים ומכונית מרוצים משוריינת בשם הבאטמוביל כדי להוביל אותה בבטחה אל עבר מערת העטלף, שם הוא חושף בפניה את הניתוח שלו לרעל של הג'וקר, המאפשר לדעת אילו מוצרים מסוכנים.
בבוקר וייל מתעוררת בדירתה וממהרת למסור את החומר לעיתונות ששוב מדווחת בהרחבה על העטלף המסתורי שהציל את העיר.
על פי הסרט, ג'ק נאפייר רצח את הוריו של ברוס ויין, דבר שגרם לאחרון להפוך לבאטמן (בקאנון של הקומיקס, רוצח משפחת ויין הוא פושע בשם ג'ו צ'יל ולא נאפייר).
באמצעות התגלית על רצח הוריו של ברוס ועזרה מאלפרד פניוורת' (משרתו של ברוס), מגלה ויקי וייל שברוס ויין, אהובה, הוא באטמן.
הג'וקר הכועס מזמן את באטמן לדו-קרב פומבי במסגרת פסטיבל ה-200 לכינונה של גות'אם.
הג'וקר מארגן תהלוכה שמקושטת במספר בלונים ענקיים המכילים את גז הסמיילקס הרעיל ושבה מחולקים מיליוני דולרים (בשטרות עליהם מופיעים פניו) לקהל הרחב.
באטמן מגיע במטוס קרב משוכלל ומסכל את הפיגוע הכימי שתכנן הג'וקר.
הוא מנסה לירות בג'וקר ובפושעיו, אך הג'וקר מצליח ליירט אותו באמצעות אקדח ענק חמוש בקליעים נפיצים.
הג'וקר חוטף את ויקי וייל האבלה (שגילתה בינתיים שבאטמן הוא ברוס ויין) לגג הקתדרלה של גות'אם, בזמן שבאטמן דולק בעקבותם.
באטמן מביס שלושה מבריוניו של הג'וקר בדרך לחלץ את ויקי וייל ואז נאבק בג'וקר על הגג.
הג'וקר מפיל את שניהם מעבר למעקה הגג אך באטמן מצליח להערים על הג'וקר ובעזרת באטראנג עם חבל הוא קושר את רגלו של הג'וקר לפסל גרוטסק כבד, דבר הגורם לו ליפול אל מותו כאשר הוא מנסה לברוח מגג הקתדרלה באמצעות מסוק.
באטמן ווייל נופלים אחרי מותו של הג'וקר אך באמצעות רובה החבלים שלו באטמן מציל אותה.
בסיום הסרט, מודיע המפכ"ל ג'יימס גורדון על מעצר כל אנשי כנופיית הג'וקר ומציג את סמל העטלף, זרקור גדול ועליו סמל של עטלף שמואר כאשר גות'אם זקוקה לבאטמן שילחם בפשע וברוע.
גורדון מפעיל את הזרקור בשעה שבאטמן ניצב על גג מגדל וצופה על העיר.
מייקל קיטון - ברוס ויין/באטמן: לוחם צדק אשר נשבע להגן על תושבי גות'אם סיטי מפני פושעים, כי שודד רצח את שני הוריו לנגד עיניו.
הוא לבוש בחליפת העטלף שמשמשת גם כשריון גוף וחמוש במגוון פטנטים וכלי רכב משוכללים.
ג'ק ניקולסון - ג'ק נאפייר/הג'וקר: הנבל הראשי של הסרט, מאפיונר ערמומי וחתרני אשר נדחף לתוך מכל של חומצה על ידי באטמן, ובכך איבד את עורו ואת שפיותו.
הג'וקר הוא פסיכופת רצחני שמפגין בפעולותיו הומור שחור ונטייה לאמנות וכימיה.
בסוף הסרט התגלה כרוצחם של הזוג ויין.
קים בייסינגר - ויקי וייל: צלמת עיתונות יפהפייה שמרותקת מבאטמן ומתאהבת בברוס ויין.
רוברט וול - העיתונאי אלכסנדר נוקס, שנחוש לחשוף את סודו של באטמן ולזכות בפרס פוליצר.
פאט הינגל - מפכ"ל המשטרה ג'יימס גורדון
בילי די ויליאמס - הארווי דנט: התובע המחוזי החדש של ג'ותאם, נשבע לטהר את העיר מפשע ושחיתות.
מייקל גוף - אלפרד פניוורת': משרתו האישי של ברוס ויין ואיש סודו.
ג'ק פאלאנס - הגנגסטר קארל גריסום: ראש המאפיה של ג'ותאם סיטי.
ג'רי הול - אליסיה: חברתו הבלונדינית הצעירה והיפה של גריסום, הבוגדת בו עם ג'ק נאפייר.
טרייסי וולטר - הבריון בוב: יד ימינו של הג'וקר.
בסרט באטמן חמוש במגוון פטנטים ואמצעי לחימה.
חליפת העטלף שלו היא חליפה שחורה המהווה שריון גוף שיכול לעצור ירי ישיר מאקדח.
על החליפה גלימה שחורה וסמל עטלף על רקע אליפסה צהובה.
באטמן חמוש ברובה חבלים המאפשר לו לשגר חבל עם אנקול ואז למשוך את עצמו על ידי כננת באופן אוטומטי.
באמצעות החבל באטמן מטפס על גגות הבתים של גות'אם.
בנוסף לרובה החבלים הרגיל לבאטמן יש גם רובה חבלים דו-כיווני המאפשר לבאטמן לבצע "אומגה" (מעין גלישה על החבל) בין שתי נקודות.
באטמן מצויד גם ב"באטראנג", מעין בומרנג דמוי עטלף.
לחלק מהבאטראנגים גם קשור חבל, ובאטמן השתמש בבאטראנג עם חבל כדי ללכוד פושע בתחילת הסרט.
בנוסף לבאטראנגים באטמן חמוש גם בקפסולות גז המשחררות עשן סמיך כאשר הן מתנפצות.
בנוסף לכלים אלו, אותם הוא נושא על החגורה הצהובה שלו, מצויד באטמן בכלי רכב קרביים.
המפורסם שבהם הוא ה"באטמוביל", מכונית ספורט מהירה ומשוריינת המעוצב בצורה אווירודינמית בהשראת העטלף.
באטמן יכול לשלוט בבאטמוביל גם באמצעות שלט רחוק ופקודות קוליות.
בנוסף לשריון הסטנדרטי של הרכב, שעמיד בפני נשק קל, מצוידת הבאטמוביל בשריון כבד מתקפל, הנפרש על הרכב לפי פקודה.
שריון כבד זה עמיד גם נגד פיצוצים.
הבאטמוביל חמושה ברובה חבלים, בצמד מקלעים ובפצצות ברזל.
בנוסף לבאטמוביל קיים גם מטוס העטלף (Batwing).
זהו מטוס קרב החמוש במקלעים, טילים ומזמרה קדמית המעוצבת בצורת עטלף.
בניגוד לבאטמוביל, המטוס איננו משוריין.
ישנם שני אלבומי פסקול לסרט - אחד כולל את השירים מהסרט ואת הלהיט "Batdance" ששר הזמר פרינס ואילו השני כולל את המוזיקה המקורית שחיבר לסרט המלחין דני אלפמן.
שני האלבומים זכו להצלחה רבה.
כשהחלו בתהליכי ההפקה של הסרט הייתה דאגה ניכרת בקרב מעריצי באטמן שההפקה תאמץ את הסגנון הקאמפי והפרודי של סדרת הטלוויזיה בכיכובו של אדם וסט, דאגה שגדלה בין השאר עקב ליהוקו של מייקל קיטון - שהיה ידוע עד אז כשחקן קומי - לתפקיד הראשי.
כדי לשכך את דאגות המעריצים מיהרו בהאחים וורנר לשחרר קדימון כדי להוכיח שהסרט נאמן יותר לספרי הקומיקס שיצאו באותו הזמן ונוקט בגישה רצינית יותר כלפי הדמות.
למרות הדאגות הראשוניות, הסרט נהפך לסרט המצליח ביותר של 1989 וקיבל שבחים רבים ממעריצי באטמן - בייחוד מאלה שקראו את ספרי הקומיקס של פרנק מילר, שהיוו בין השאר את ההשראה לסרט.
יתרה מכך, קיטון שינה את דעתם של רבים שחששו בקשר לליהוק שלו ונחשב עד היום לאחד השחקנים הטובים ביותר ששיחקו את באטמן.
לעומת זאת, היו אנשים שלא אהבו את האווירה הגותית של הסרט והתגעגעו דווקא לאווירה הקאמפית של סדרת הטלוויזיה.
הביקורות כלפי הסרט היו מעורבות וערבבו בין שבחים על התכנון החזותי של התפאורה לבין ביקורת על כך שהסרט היה יותר תרגיל אינטלקטואלי של טים ברטון מאשר סרט על באטמן.
כמו כן, שרר ויכוח לגבי הצורה בה גילם ג'ק ניקולסון את ג'ק נאפייר והג'וקר.
רבים חשו שהופעתו הייתה מוגזמת והדמות חסרה את העומק הפסיכולוגי שיש לה בספרי הקומיקס; אחרים עדיין טוענים שהג'וקר גונב את ההצגה בסרט, יותר מדי על חשבונה של הדמות הראשית - באטמן.
ביקורת נוספת על הסרט הייתה על חריגה מהקאנון של ספרי באטמן.
בספרי הקומיקס הרוצח של תומאס ומרתה ויין, הוריו של ברוס ויין, הוא ג'ו צ'יל, פושע זוטר יחסית, ולא ג'ק נאפייר.
יתרה מכך, הדמות של ג'ק נאפייר הומצאה במיוחד בשביל הסרט ושם המשפחה שלה הוא כנראה מחווה לשחקן הבריטי המנוח אלן נפייר, ששיחק את המשרת הנאמן אלפרד פניוורת' בסדרת הטלוויזיה של שנות ה-60.
למרות הביקורות, הסרט זכה להצלחה אדירה ובקרב מעריצי באטמן הוא נחשב לטוב ביותר שבסדרת ארבעת הסרטים, כאשר אחריו ניצב באטמן חוזר, גם הוא של טים ברטון.
בוב קיין, היוצר המקורי של באטמן, שיבח את הסרט וגם את המשכו, "באטמן חוזר", וטען כי ייצוגו האפל של באטמן בסרט מהווה חזרה לשורשים המוקדמים של הקומיקס.
ג'ק ניקולסון, שגילם את הג'וקר, קיבל במקום שכר תמלוגים על רווחים ממכירת מוצרים נלווים.
בעקבות ההצלחה הרבה שהסרט זכה לה גרף ניקולסון למעלה מ-60 מיליון דולר ובכך הפך לשחקן שהרוויח הכי הרבה כסף עבור סרט.
ב-16 ביוני 2023 יצא הסרט "הפלאש" בו מייקל קיטון שב לגלם את באטמן כמחווה לסרט מ-1989. באטמן של קיטון ממלא תפקיד מרכזי בסרט ועוזר לבארי אלן לחלץ את סופרגירל.
הוא עוטה חליפת עטלף משוריינת עם גלימה חסינת-כדורים שהופכת לדאון.
הוא חמוש ברובה חבלים, באטראנגים, מטעני נפץ ומטוס קרב מתקדם דמוי-עטלף.
לסרט יצא ב-1989 עיבוד כרומן גרפי (קומיקס) מאת הכותב דניס אוניל והצייר ג'רי אורדוויי.
בעקבות הצלחת הסרט והצלחת הקומיקס הודפס הספר מחדש במספר מהדורות ואף תורגם לעברית.
ב-2022 הוציאה חברת DC קומיקס את כותר הקומיקס "באטמן 89'" שמהווה המשך לסרט המקורי (כולל עיצוב חליפת העטלף והדמויות).
באטן גווינט היה מנציגי ג'ורג'יה בחתימה על הכרזת העצמאות של ארצות הברית ומושל ג'ורג'יה השמיני (למעשה הוא היה המושל השני מאז קבלת עצמאות ארצות הברית, אך מיספור המושלים הרשמי מתחיל מהתקופה הקולוניאלית).
גווינט נולד בגלוסטרשייר שבאנגליה להורים ממוצא ולשי.
גווינט הוטבל בשנת 1735, למד בבתי ספר מקומיים ולאחר מכן החל לעבוד כסוחר בעיר בריסטול.
בשנת 1755 עבר להתגורר בוולברהאמפטון וכעבור שנתיים נישא.
בשנת 1762 היגר גווינט אל אמריקה עם רעייתו.
גווינט התיישב תחילה בקרוליינה הדרומית ובשנת 1765 עבר אל סוואנה שבג'ורג'יה.
מרכולתו נמכרה על ידו לצורך קניית קרקע באי סנט קתרין וגווינט החל לעבוד בחקלאות.
הצלחתו הביאה לצבירת הון ומעמד וב-1769 הוא לאספת הנבחרים של ג'ורג'יה.
לאחר מכן הוצע לו לעמוד בראש המיליציה של ג'ורג'יה, אך הוא דחה את התפקיד.
באותה עת הוא נבחר לכהן בקונגרס הקונטיננטלי השני.
גווינט היה בין התומכים בהכרזת העצמאות של ארצות הברית והיה בין חותמי מסמך ההכרזה.
באותה תקופה הוא היה בין המועמדים לתפקיד צבאי בכיר בצבא הקונטיננטלי.
בשנת 1777 כיהן גווינט בבית הנבחרים של ג'ורג'יה.
הוא ניסח את הנוסח הראשוני של חוקת המדינה וכעבור זמן קצר נבחר ליו"ר בית הנבחרים.
בעקבות מותו של מושל ג'ורג'יה ארצ'יבלד בולוק, מונה גווינט לממלא מקומו וכיהן בתפקיד במהלך הפלישה אל מזרח פלורידה, שהייתה נתונה תחת שלטון הבריטים.
הפלישה כשלה ובמאי 1777 הפסיד גווינט בבחירות לתפקיד המושל.
לאורך שנות פעילותו הפוליטית היה גווינט נתון במאבק מתמשך מול לאכלן מקינטוש.
מקינטוש היה, בין היתר, המועמד שנבחר לתפקיד שאליו התמודד גווינט בצבא הקונטיננטלי והוא ששלח את פקודיו אל הפלישה במזרח פלורידה.
מקינטוש ביקר רבות את התנהלותו של גווינט בפלישה ובתגובה קרא גווינט לקיום דו-קרב ביניהם.
הדו-קרב, שנערך ב-16 במאי 1777, הביא לפציעתם של השניים, וכעבור שלושה ימים נפטר גווינט מפצעיו.
חתימת ידו של גווינט מוערכת כחתימה היקרה ביותר עבור אישיות אמריקנית, וזאת לאור היותו דמות שולית קודם לחתימה על הכרזת העצמאות ופטירתו זמן קצר לאחריה.
טווח הזמנים הקצר הותיר מסמכים בודדים שנושאים את חתימתו וזו נמכרת בסכום שעולה על 150,000 דולרים.
למשך כל הסיפורים שפורסמו בחוברות הקומיקס באטמן בהוצאת DC קומיקס, וכן באדפטציות השונות שנעשו לדמות במדיות כסדרות טלוויזיה, סרטי קולנוע ואנימציה, חברו לדמות במרוצת השנים דמויות משנה רבות, חלקן הפכו לאנשי סודו ולמכריו, וחלקן לנבלי-העל הכה מפורסמים שלו.
דמות המשנה הראשונה שהופיעה לצד באטמן הייתה זו של מפכ"ל המשטרה ג'יימס גורדון, בחוברת הראשונה Detective Comics #27 ממאי 1939, בן בריתו במשטרת גות'אם סיטי.
שותפו רובין הופיע לראשונה שנה לאחר מכן ואילו משרתו האישי אלפרד פניוורת' הופיע בשנת 1943. באטמן חבר במרוצת הזמן גם לגיבורי-על נוספים בליגת הצדק, כמו סופרמן, החץ הירוק, זטאנה, ויילדקט והקנרית השחורה.
משפחת העטלף זהו השם הלא רשמי לקבוצת דמויות אשר משויכות לבאטמן בדרך זו או אחרת, לרוב אלה אשר נוטלים את החוק לידיהם הלבושים בתחפושת ואומנו על ידו או שפועלים תחת חסותו.
הקבוצה פועלת כיחידה אחת בעלת מניע משותף הפועלת בתוך ומחוץ לגות'אם סיטי, כשבאטמן הוא מנהיגה.
רובם מחשיבים אותו כחבר קרוב ואיש סוד, כיוון שהיו עמו בקשר ארוך וממושך והם ממעטים לערער על סמכותו.
במיני סדרה "ברוס ויין: נמלט" משנת 2002, החבורה פועלת יחדיו על מנת להוכיח את חפותו של באטמן שהופלל ברצח אשר לא ביצע.
נרמז גם לאורך ההיסטוריה של הדמות, שמשפחה אומנת זו שומרת על איש העטלף מליפול עמוק לתוך הזהות הסודית אשר יצר לעצמו, ואשר שומרת על ערכי מצפונו והווייתו.
משפחת העטלף חוותה טלטלה רצינית במיני סדרה "באטמן: נוח בשלום" כאשר ברוס ויין נהרג לכאורה בידי הנבל דארקסייד, אך בהמשך מתגלה כי ויין שרד וחזר בזמן כדי לסכל את מזימתו של דארקסייד.
באתחול שנערך ב-2011 ברוס ויין הוא הבאטמן היחיד, דיק גרייסון הרובין הראשון נלחם בפשע כנייטווינג, דמיאן ויין הוא הרובין הנוכחי וטים דרייק הוא רובין האדום.
ברברה גורדון, קסנדרה קיין וסטפני בראון נוטלות את זהות באטגירל לסירוגין.
דמות הופעה ראשונה תיאור הדמותמשפחת העטלף ברוס וייןבאטמן Detective Comics #27מאי 1939 כילד, ויין היה עד למות הוריו.
הוא נעזר בטראומה זו ובהון שירשו לו הוריו כדי לטייל ברחבי העולם ולרכוש את המיומנויות שיעזרו לו ללחום בפשע כבאטמן.
נהרג לכאורה על ידי דארקסייד אך למעשה עצם ישותו הועברה במרחבי הזמן לתקופת העבר הקדום.
חזר במיני סדרה "באטמן: שובו של ברוס ויין" של הכותב גראנט מוריסון והחליט להרחיב את משימתו של באטמן ברחבי העולם.
דיק גרייסוןנייטווינג Detective Comics #38אפריל 1940 כילד, דיק גרייסון היה אקרובט יתום שהוריו נרצחו, שהפך לשותפו הראשון של באטמן, רובין, ונלקח תחת חסותו של ברוס ויין.
מאוחר יותר אומץ על ידו.
כבוגר, הוא אימץ את הזהות "נייטווינג" והפך למגן העיר בלודהייבן.
לאחר מותו לכאורה של ויין הוא שימש כבאטמן החדש בגות'אם סיטי, ונכון להיום חזר לזהותו כנייטווינג.
הופיע לראשונה בחוברת Detective Comics #38 (אפריל 1940).
טים דרייקרובין האדום Batman #436אוגוסט 1989 צעיר לוחם פשע נוסף אשר לקח על עצמו את זהות רובין לאחר שג'ייסון טוד נרצח.
אומץ על ידי ויין לאחר שכל משפחתו נרצחה בסיפור Face the Face.
לאחר מותו של ויין, דרייק נוטל את זהות "רובין האדום" ופותח בחיפוש נרחב אחר ההוכחה שויין עדיין חי.
למשך תקופה ארוכה הוא היה היחיד שהאמין כי ויין שרד את המפגש עם דארקסייד, אך עם הזמן הצטרפו לאמונה זו גם דיק גרייסון ודמיאן.
עם סיום המיני סדרה הלילה האפל ביותר, כל יקום DC האמין בכך.
ברברה גורדוןבאטגירל Detective Comics #357ינואר 1967 בתו של המפכ"ל ג'יימס גורדון, הבאטגירל הראשונה.
נהפכה למשותקת בפלג גוף תחתון לאחר שנורתה בידי הג'וקר.
הפכה לאורקל, אשפית מחשבים המסייעת ליקום DC ואשר הקימה את קבוצת ציפורי הטרף, יחד עם הקנרית השחורה והציידת.
לאחר האתחול המחודש של יקום DC ב-2011, גורדון קיבלה חזרה את התחושה לרגליה ושבה לזהותה כבאטגירל.
ג'ייסון טודהברדס האדום Batman #357מרץ 1983 כילד, ג'ייסון טוד נעצר על ידי באטמן לאחר שניסה לגנוב את גלגלי הבאטמוביל.
באטמן זיהה בו פוטנציאל ואימן אותו כרובין השני.
לאחר שניסה לחפש אחר אמו, ג'ייסון טוד נרצח בידי הג'וקר.
לאחר חצי שנה הוחזר לחיים במצב בלתי יציב בידי טליה אל-גול.
נטל את זהות "הברדס האדום", זהות אשר למרבה האירוניה הייתה שייכת בעבר לג'וקר, כשהוא נוטר לברוס ויין טינה על כך שלא נקם את מותו.
נשלח כ"רובין האדום" במרחבי היקומים המקבילים ואף ניסה לקחת בכוח את תפקיד באטמן בסיפור "באטמן: הקרב על הגלימה" אך נעצר על ידי דיק גרייסון.
נטל לאחרונה את זהות הברדס האדום חזרה והקים צוות פורעי חוק יחד עם סטארפייר וארסנל.
דמיאן וייןרובין Batman #655ספטמבר 2006 בנו הביולוגי של ברוס ויין מטליה אל גול, בתו של ראס-אל-גול.
במיני סדרה באטמן: הקרב על הגלימה, הוא נלקח תחת חסותו של דיק גרייסון לבקשת אמו.
כאשר גרייסון הופך לבאטמן החדש, הוא בוחר בדמיאן להיות רובין החדש.
דמות בעלת אופי אלים בדרך כלל, אולם בשונה מאופיו הוא הקריב את חייו בחוברת מספר 8 של Batman Incorporated.
2 #37 מדצמבר 2014. הלנה ברטינליהציידת Huntress #1אפריל 1989 בת ממשפחת מאפיה שנשחטה.
היא מתנגדת לפשע ופועלת כאנטי גיבורה ברחובות גות'אם סיטי.
משמשת כסוכנת של אורקל, כחלק מקבוצת ציפורי הטרף.
יחסיה עם באטמן היו מתוחים, אם כי לאחרונה זכתה בהערכתו.
קאתי קייןבאטוומן Detective Comics #233יולי 1956 סלינה קיילקאטוומן Batman #1אביב 1940 יריבה ותיקה של באטמן שהפכה למושא אהבתו עם השנים.
פרשה לאחר מאורעות המשבר האינסופי אך חזרה מפרישתה לאור בקשתו של ברוס ויין.
ציפורי הטרף נובמבר 1995 קבוצה חשאית של גיבורות-על שהוקמה בידי ברברה גורדון (אורקל) כדי להילחם בפשע בגות'אם.
אלפרד פניוורת' Batman #16אפריל/מאי 1943 המשרת האישי של ברוס ויין, שגידל אותו אחרי שהוריו נרצחו.
בעברו שירת ביחידה בריטית מיוחדת בתור חובש קרבי.
מסייע לבאטמן במלחמתו בפשע ומתפעל את אחוזת ויין ואת מערת העטלף.
לאחר מותו (לכאורה) של ויין, הוא הנהיג את קבוצת ה"אאוטסיידרס" של באטמן.
אאוטסיידרס The Brave and the Bold #200יולי 1983 לאחר שמאס בדרכי הפעולה הצדקניים של ליגת הצדק, באטמן מייסד את קבוצת האאוטסיידרס כדי שתהיה לו יכולת ביטוי משלו לפעולותיו.
כפי שנרמז משמם, הקבוצה כוללת חברים אשר מצויים בשולי קהילת גיבורי העל.
באטמן משמש כמנהיגה עד להיעלמותו במשבר האינסופי.
עם מותו, הוא נותן למשרתו אלפרד את הפיקוד על הקבוצה.
בטי קייןהוקפייר Batman #139אפריל 1961 באטגירל המקורית ואחייניתה של באטוומן בסיפורים הישנים של שנות ה-60. בעקבות המשבר בעולמות האינסופיים, היא נכתבה מחדש כפליימבירד (ציפור הלהבה), שלוקחת השראה מתלבושתו של דיק גרייסון כנייטווינג.
באתחול המחודש של יקום DC, היא הייתה שותפתה של באטוומן אולם דרכיהן נפרדו.
לאחרונה נטלה את שם הקוד "הוקפייר" וציידה את עצמה בתלבושת וטכנולוגיה חדישים.קייט קייןבאטוומן#7 52יולי 2006מיליארדרית אשר הוצגה לראשונה לאחר מאורעות המשבר האינסופי בסדרה השבועית "52".
נלחמה רבות לצד דיק גרייסון/נייטווינג.
כיכבה בכותרי Detective Comics לאחר מותו לכאורה של ברוס ויין.
הרפר רואובלובירד Batman Vol.2 #28פברואר 2014 הנדסאית חשמל צעירה ועבריינית שמעוניינת לעזור לבאטמן כתגמול על כך שעזר להגן על אחיה ועליה מהתקפה, למרבה תיסכולו של באטמן.
ממלאת למעשה את מקומו של רובין בתור שותפתו של באטמן, אך מאמצת זהות חדשה בשם "בלובירד" ("ציפור כחולה").
שלא כמו באטמן, להרפר אין כל בעיה לשאת אקדחים.
באטמן בע"מ קסנדרה קייןבלאקבאט Batman #567יולי 1999 ילדת פלא המומחית באמנויות לחימה, בתם של המתנקשים דייוויד קיין וליידי שיווה.
אומנה בידי באטמן ואורקל כבאטגירל הבאה.
היא נטשה את התפקיד ולמשך תקופה שימשה בתור מנהיגת "ליגת המתנקשים" אך הסתבר שסוממה על ידי שכיר החרב דת'סטרוק.
אומצה על ידי ברוס ויין כבתו.
לאחר חזרתו של ברוס ויין נודע כי היא מסרה את זהות באטגירל לסטפני בראון ומשמשת כבלאקבאט, סוכנת אנונימית של ברוס ויין בהונג קונג, במשימתו להרחיב את השפעתו של באטמן ברחבי העולם.
רנה מונטויההשאלה Batman #475מרץ 1992 שוטרת לשעבר במחלקת הפשעים של משטרת גות'אם שצוותה בעבר לכריספוס אלן.
בעקבות הספירה לקראת המשבר האחרון, רנה אימצה את זהות "השאלה" ועזרה לבאטוומן עבור אורקל עד האתחול המחודש של יקום DC, בו נראתה לראשונה ביוני 2015 כשותפתו של הארווי בולוק במשטרת גות'אם.
סטפני בראוןספוילר Detective Comics #647אוגוסט 1992 בתו של פושע שהפכה לגיבורת על צעירה.
מושא אהבתו של טים דרייק, אשר מילאה את מקומו כרובין לאחר שפרש לתקופה קצרה.
פוטרה מהצוות לאחר שכשלה במילוי הוראותיו של באטמן.
כגיבורת העל "ספוילר", היא עונתה על ידי המסיכה השחורה ומתה כתוצאה מכך.
התברר שהיא ביימה את מותה לבקשת ד"ר לזלי תומפקינס.
היא חוזרת לעזור לבאטמן ורובין, ועם פרישתה של קסנדרה קיין כבאטגירל, בראון שימשה כבאטגירל החדשה.
באתחול המחודש של יקום DC שבו ברברה גורדון חזרה לנטול את זהות באטגירל, בראון חזרה לזהותה כספוילר נגד אביה הפושע.
מר בלתי ידוע Batman Incorporated #1ינואר 2011 הירו אוסאמו שימש ככפיל של ההרפתקן היפני שידוע בשם "מר בלתי ידוע".
נציגו של באטמן בטוקיו, יפן.
נייטראנר Detective Comics Annual #12פברואר 2011 בילאל אסלה הוא מוסלמי סוני, סטודנט לשעבר ואמן פארקור המשמש כנציגו של באטמן בפריז, צרפת.
אל גאוצ'ו Detective Comics #215ינואר 1955 סנטיאגו ורגס הוא לוחם פשע ידוע לשמצה בארגנטינה שלקח השראה מבאטמן וכעת פועל כנציגו.
הברדס Batman: Shadow of the Bat #21נובמבר 1993 ג'ורג' קרוס הוא פורע חוק אנגלי, שממדל את פעולותיו לפי רובין הוד.
הריינג'ר האפל Batman #681דצמבר 2008 בעקבות מותו של הריינג'ר המקורי, שותפו הצעיר ג'וני ריילי נוטל את זהותו ומצטרף לבאטמן בע"מ.
באטווינג Batman Incorporated #5מאי 2011 דייוויד זווימבי הוא נציג באטמן בע"מ ברפובליקה הדמוקרטית של קונגו, שאומן בילדותו כחייל וכעת משמש כשוטר בבגדים אזרחיים.
באטווינג השני Batwing #19יוני 2013 לאחר פרישתו של זווימבי, לושיוס פוקס מעצב חליפת באטווינג חדשה, ובאטמן מייעד אותה לבנו של לושיוס, לוק.חברים לשעבר שאיין פרימונטנייטווינג Nightwing Vol.2 #118מאי 2006 מעצבת אופנה ובתם של שני על-אנושיים.
מתחברת לדיק גרייסון בזמן שהיה נייטווינג ויוצרת לעצמה תחפושת בדומה לשלו.
עוזרת לו להציל את ג'ייסון טוד מהאחים פירס בטרם נוטשת את זהות נייטווינג.חברים מתים או שמצבם אינו ידוע האביר Batman #62דצמבר 1950 זהות אותה חולקים שני בני ברית לבאטמן, גיבורי-על בריטיים.
הראשון, פרסיבל שלדרייק, היה שותפו הצעיר של האביר הנוצץ מתקופת מלחמת העולם השנייה כסקווייר ("נושא כלים").
בבגרותו הוא נטל את זהות האביר, כאשר בנו סיריל נטל את זהות סקווייר.
השניים חברו למשפחת העטלף כבני ברית, ולעיתים השתתפו בהרפתקאות קבוצת האאוטסיידרס.
לאחרונה, פרסיבל נהרג לאחר שהצטרף לקבוצת "באטמן בע"מ".
טליה אל-גול Detective Comics #411מאי 1971 בתו של ראס-אל-גול ואמו של דמיאן ויין.
לאחר שנודע לה כי דמיאן ימשיך לעטות את זהותו של רובין וללכת אחרי דרכי אביו הביולוגי, טליה מתכחשת לקיומו.
נראתה לאחר האתחול המחודש של יקום DC כנבלת-על כחלק מארגוני הלווייתן וליגת המתנקשים.
הארולד אולנוט The Question #33דצמבר 1989 אדם אילם ואוטיסט, אך גאון בהנדסה ומכונאות.
הרולד משמש כמהנדס, מכונאי וטכנאי לבאטמן ודואג לתחזוקת הציוד שלו.
ז'אן-פול ואלי Batman: Sword of Azrael #1אוקטובר 1992 מתנקש מהונדס גנטית של מסדר סנט דיומא שהחליף לתקופה מסוימת את ברוס ויין תחת הזהות הסודית עזראל לאחר שזה נפצע קשות על ידי ביין.
ואלי הביס את ביין אך הפך לפרנואיד ואלים עד אשר הודח בידי ויין.
ואלי חזר לדמותו של עזראל וניסה להשיב את אמונו של ויין בו.
נהרג והוחיה כאחד מחברי חיל הפקחים השחורים.דמויות משנה נוספות לושיוס פוקס Batman #307ינואר 1979 המנהל בפועל של "תאגידי ויין" וחבר קרוב של ברוס.
אחראי לפטנטים הרבים שברשות באטמן.
ד"ר לזלי תומפקינס Detective Comics #457מרץ 1976 רופאה וקולגה לשעבר של ד"ר תומאס ויין, שתמכה ביחד עם אלפרד בברוס לאחר רצח הוריו, יודעת את זהותו הסודית כבאטמן ומשמשת כדמות אם עבורו.
פציפיסטית נוקשה אשר מנהלת מרפאה ציבורית בגות'אם ועוזרת למסוממים ולפושעים בחזרה למוטב.
טרי מקגינס Batman Beyond: Rebirth משמש כיורשו של באטמן בסדרת האנימציה "באטמן: הדור הבא", הפועל תחת הדרכתו של ברוס ויין.
אביו של טרי, שהיה אז נער בעייתי, נרצח בהיות טרי בן 16. למזלו, טרי נתקל בברוס שהציל אותו מחבורת פושעים.
טרי גילה את מערת העטלף ו"שאל" את החליפה על מנת לנקום ברוצחי אביו.
לבסוף, ברוס מחליט לאמן את טרי בתור הבאטמן החדש.
על טרי להתמודד בו זמנית עם עבודתו כבאטמן, לימודים בתיכון ועזרה למשפחתו החד-הורית.
דמות זאת קיימת רק בהמשכיות של הסדרה המצוירת של האחים וורנר ולא בקומיקס.
בפרק הפותח את סדרת האנימציה ליגת הצדק ללא גבולות, מתברר כי מקגינס הוא בנו הביולוגי של ויין, לאחר שסוכנת ארגון "שחמט" אמנדה וולר חושפת בפניו כי הוא תוכנן מרגע היוולדו להפוך לבאטמן הבא במסגרת פרויקט קדמוס, היוצר שכפולים בעזרת DNA, כאשר הוזרק לאביו של מקגינס DNA של ברוס ויין.
משטרת גות'אם ג'יימס גורדון Detective Comics #29מאי 1939 מפכ"ל משטרת גות'אם סיטי.
אחד השוטרים הטובים בגות'אם ובן בריתו של באטמן במאבק כנגד הפשע.
השניים משתפים פעולה באופן לא רשמי על סמך אמון הדדי שנרקם בין שניהם כאשר טיהרו את משטרת גות'אם מהשחיתות ששיתקה אותה בתקופת המאפיות הגדולות.
ג'ק גרוגן Catwoman Annual Vol.2 #2יולי 1995 מפכ"ל המשטרה אחרי לואב ולפני גורדון.
הארווי בולוק Detective Comics #441יולי 1974 בלש במחלקת הפשעים של משטרת גות'אם.
לפני מאורעות המשבר בעולמות האינסופיים, בולוק מקבל פקודות מראש העירייה המילטון היל לחבל בקריירה של ג'יימס גורדון.
אולם, לאחר התקף לב שעבר גורדון, בולוק משנה את דרכיו.
ארנולד ג'ון פלאס Batman #404פברואר 1987 שותפו במקור של סגן ג'ים גורדון עם הגעתו לעיר גות'אם, אך היה נתון להשפעתם המזיקה של סוחר הסמים ג'פרסון סקיברס, ראש המאפיה קרמיין פלקונה ומפכ"ל המשטרה המושחת גיליאן לואב.
נהרג בחוברת #3 בסיפור באטמן: ניצחון אפל.
שרה אסן-גורדון Batman #405מרץ 1987 חוקרת ראשית במחלקת הפשעים של משטרת גות'אם, אשתו לשעבר של גורדון.
נהרגה על ידי הג'וקר באירועי באטמן: שטח הפקר.
אהרון קאש Arkham Asylum: A Living Hell #1נובמבר 2003 שוטר במשטרת גות'אם ולרוב בבית הסוהר ארקהם אסיילום.
איבד את ידו על ידי קילר קרוק.
דמות הופעה ראשונה תיאור הדמותאויבים ונבלים הוגו סטריינג' Detective Comics 36פברואר 1940 דוקטור הוגו סטריינג' הוא פסיכולוג מטורף שמשתמש במומחיותו בכימיה כדי ליצור נסיוב שהופך את קורבנותיו לבריונים חסרי בינה הממלאים אחר כל פקודותיו.
נרמז כי גז הפחד של הדחליל הומצא בידי סטריינג'.
הוא הצליח לגלות את זהותו הסודית של באטמן.
הוא הופיע לאחר האתחול המחודש של יקום DC, שם הוצג בנו הפושע עלי סטריינג' כבעל קשרים עם המאפיה הרוסית.
הג'וקר Batman #1אביב 1940 פסיכופת רצחני ובלתי צפוי, הרוצח לשם הנאה ובעל חזות של ליצן אשר משתמש בפשעיו במוטיבים ליצניים ואביזרי ליצן שהוסוו לכלי נשק.
בעל גאונות רצחנית ומזימותיו הן אכזריות וזדוניות ללא כל גבול.
נחשב לאחד מאויביו המסוכנים של באטמן, ולעיתים קרובות מתייחס לשניהם כאל הפכים משלימים - קומדיה וטרגדיה, כאוס וסדר, ו"שני הצדדים של אותו קלף".
בסרט "באטמן" ובחלק מגרסאות הקומיקס מוצג בתור הקומיקאי הכושל ג'ק נפייר שהסתבך עם כנופיות ובאחד מפשעיו נפל לתוך מכל חומצה.
בסרט "האביר האפל" ובקומיקס המודרני זהותו אינה ידועה, מה שמהווה חלק מהמיתוס והמסתורין שלו.
הוא מופיע לאחר האתחול המחודש של יקום DC, ופרצופו נחתך ומוסר בידי נבל-העל "יוצר הבובות".
פרצופו מוחזר לו בעלילת "באטמן: סוף המשחק".
קאטוומן Batman #1אביב 1940 סלינה קייל החלה כדמות גנבת אשר לבשה תחפושת של חתול ונמצאת ביחסי אהבה-שנאה לבאטמן.
במשך שנים היא עמדה על הגבול הדק שבין פושעת לאנטי גיבורה.
לאחרונה היא שינתה את אורח חייה והפכה למגנת האזור המזרחי של גות'אם סיטי.
פני חימר Detective Comics #40יוני 1940 ארבעה אנשים חלקו את זהותו של פני חימר.
בזיל קרלו, פני חימר המקורי, היה שחקן שנדחף לכדי שגעון לאחר שנודע לו שנעשה סרט מחודש לסרט האימה בו כיכב בתפקיד הראשי.
הוא נוטל את זהות הדמות הראשית, פני חימר, ומטיל חתתו על צוות ההפקה והשחקנים.
מאוחר יותר מוטבעים בו כוחותיהם של פרסטון פיין וסונדרה פולר, וכן גופו מכיל קוורץ מיוחד המעניק לו כוחות על.
מאט הייגן, פני חימר השני, הוא צייד אוצרות אשר נתקל בבריכת פרוטופלאזמה רדיואקטיבית, ולאחר שטבל בה קיבל את היכולת לשנות את צורתו למה שהוא חפץ, ובפרט לחקות בני אדם אחרים (דמותו נהרגה בחוברת #12 של המשבר בעולמות האינסופיים).
פרסטון פיין, פני חימר השלישי, הזריק לעצמו דוגמית מדמו של מאט הייגן לאחר שהיה זקוק לתרופה ממחלה ממושכת, אך בניסיון לבודד את האנזים עורו החל להינמס.
הוא בנה חליפת שלד חיצוני השומרת עליו.
הוא מקבל את היכולת להמיס אנשים במגע ומגלה שעל מנת לשרוד, עליו להדביק אחרים במצבו.
סונדרה פולר, פני חימר הרביעית, היא בעלת יכולות בדומה להייגן, אם כי יכולה גם לחקות את היכולות של האנשים אותם היא מחקה.
הדחליל World's Finest Comics #3סתיו 1941 פרופסור ג'ונתן קריין היה מדען מטורף ופסיכיאטר המתמחה בטבעו של הפחד.
הוא סולק מהאוניברסיטה בעקבות ניסויים שערך בבני אדם.
באופן סימבולי, הוא מתלבש כדחליל ומשתמש בגזי פחד וסמי הזיה לביצוע פשעיו.
הפינגווין Detective Comics #58דצמבר 1941 אוסוולד צ'סטרפילד קובלפוט הוא בן אצולה שנולד עם עיוותים גנטיים ונזרק על ידי הוריו לביוב.
מבצע את רוב פשעיו באמצעות ציפורים ומטריות מתוחכמות.
משמש כבעלים של מועדון האייסברג ("קרחון") ואחד ממלכי העולם התחתון של גות'אם.
דו-פרצוף Detective Comics #66אוגוסט 1942 הארווי דנט היה התובע המחוזי לשעבר וחבר קרוב של ברוס ויין, אשר פניו הושחתו בידי המאפיונר סלבטורה מארוני.
בעקבות כך, מערכת העצבים שלו קרסה, מותירה פושע אכזרי בעל אובססיה לגבי דואליות וניגודיות, המחליט את החלטותיו באמצעות הטלת מטבע.
במשך השנים הוא חזר למוטב מספר פעמים, רק כדי ליפול חזרה לזהותו הנפשעת.
איש החידות Detective Comics #140אוקטובר 1948 אדוארד ניגמה הוא גאון קרימינלי בעל דחף בלתי מוסבר לאתגר את באטמן באמצעות רמזים לפשעיו בצורת חידות אותן הוא משאיר בזירות הפשע.
נטש את חיי הפשע ושימש בתור בלש פרטי, וחזר לחיי הפשע באתחול המחודש של יקום DC.
הכובען המטורף Batman #49אוקטובר/נובמבר 1948 ג'רוויס טץ', מדען מדעי המוח האובססיבי לעבודותיו של לואיס קרול, מאמץ את זהות הכובען המטורף מתוך הרפתקאות אליס בארץ הפלאות.
הוא ממציא חומרה השולטת בגלי המוח וגורמת למצבים היפנוטיים ומשתמש בכובעים שונים לצורך שליטת המחשבות.
דדשוט Batman #59יוני/יולי 1950 פלויד לאוסון הוא מתנקש בעל נטיות אבדניות.
נחשב למתנקש השני הגדול ביותר ביקום DC, מיד אחרי דת'סטרוק.
ניסה בהופעתו הראשונה להחליף את באטמן כגיבור גות'אם עד שהתגלה כנבל.
הברדס האדום מקורי:Detective Comics #168, פברואר 1951מודרני:Batman #635, דצמבר 2004 במקורו, הברדס האדום הייתה זהותו של פועל יצור חסר שם המבקש לגנוב מהחברה בה עבד.
לאחר שביצע את דבר העבירה, אשר במהלכה נעצר על ידי באטמן, האיש נופל לבריכת פסולת כימיקלים ויוצא מתוכה כשהוא בעל עור לבן כסיד, שפתיים אדומות, שיער ירוק וחיוך נצחי.
מאוחר יותר קרא לעצמו הג'וקר.
הדמות השנייה אשר לקחה את זהות הברדס האדום הייתה זו של ג'ייסון טוד, רובין השני, אשר הוכה למוות בידי הג'וקר.
הוא הופיע בהמשך כברדס האדום השני, והוכיח כי אין לו כל בעיה להוציא להורג פושעים.
לאחר אתחול יקום DC, ג'ייסון טוד מופיע כברדס האדום ומנהיג צוות פורעי-חוק יחד עם ארסנל וסטארפייר בכותר סולו משלו.
פיירפליי לינס:Detective Comics #184, יוני 1952קרסון:Nightwing Annual Vol.3 #1, דצמבר 2013 גרפילד לינס הוא פירומן המפתח חליפה חסינת אש ולהביור אש במטרה להמשיך ולהתעסק ב"תחביבו".
באתחול המחודש של יקום DC, פיירפליי חדש בשם טד קרסון הופיע בשנתון נייטווינג, ולינס הופיע גם הוא בחוברת זו - הוא הופלל בפשעיו של קרסון, אך התגלה כקורבנו הראשון.
מיסטר פריז Batman #121פברואר 1959 ד"ר ויקטור פריס הוא מדען המתמחה בקריוניקה שאשתו חלתה במחלה חשוכת מרפא.
במהלך ניסיון לשמר אותה בהקפאה קריוגנית עד אשר תמצא תרופה למחלתה קרתה תאונה שגרמה לגופו לתפקד אך ורק בטמפרטורות מתחת לאפס.
הוא לובש חליפה מקפיאה השומרת על טמפרטורת גופו מתחת לאפס ונושא כלי נשק מקפיאים.
נקרא בתחילת דרכו מיסטר זירו.
לאחר האתחול המחודש של יקום DC הוצג לו סיפור מקור שונה - ויקטור פריס נעשה אובססיבי לקרח כאשר אמו נפלה לאגם קפוא, וסבלה בכאב מאז התאונה מה שגרם לפריס הצעיר לשים קץ לכאבה בכך שהטביע אותה באגם.
אשתו לאחר האתחול היא למעשה אישה אקראית משנת 1943, שאובחנה כסובלת ממחלת לב חשוכת מרפא והושמה בהקפאה.
פריס נעשה לנבל-על כשזרק כיסא על ברוס ויין, האלטר-אגו של באטמן, ושבר מערכת צינורות.
השלישייה הנוראה Detective Comics #323ינואר 1964 וורן לופורד, אמנדה ליידקר וגנתר הארדוויק הם שלישיית פושעים החובשים מסכות של שועל, כריש ונשר.
לא הופיעו לאחר האתחול המחודש של יקום DC.
פויזן אייבי Batman #181יוני 1966 ד"ר פמלה ליליאן אייסלי היא פאם פאטאל פנאטית לאיכות הסביבה ולהגנת הצומח, אשר בעברה הייתה סטודנטית לביוכימיה בוטאנית מתקדמת.
יש לה את היכולת לשלוט ולתמרן את עולם הצומח לתועלתה וכן היא חסינה בפני רעלים.
היא מוכנה לרצוח במיוחד את אלה שלדעתה פוגעים בסביבה.
לאחר האתחול המחודש של יקום DC, נכתב לה סיפור מקור שונה - פמלה אייסלי נולדה עם מחלת עור שמנעה ממנה לעזוב את ביתה.
אביה הרג את אמה, ובבגרותה פמלה מכרה לסטודנטים במכללה גלולות פרומונים עד שנכלאה.
היא הרגה את אביה בכלא, ולאחר ששוחררה התמחתה בחטיבת הביו-כימיה של תעשיות ויין.
לאחר שפוטרה, היא שפכה בטעות כימיקלים וקיבלה כוחות-על של שליטה בצמחים.
אדם-עטלף Detective Comics #400יוני 1970 קירק לנגסטרום היה מדען חוקר עטלפים שפיתח שיקוי שהיה אמור להפוך אותו לבעל חושים של עטלף, אך תופעת לוואי חמורה גרמה להפיכתו לעטלף ענק רצחני.
ראס-אל-גול Batman #232יוני 1971 בערבית "ראש השד".
ראס-אל-גול הוא טרוריסט אקולוגי אשר עומד בראש כת מתנקשים מסתורית שמטרתה לנקות את העולם מהרשע השורר בו באמצעות השמדת האנושות.
לראס יש אובססיה לחיי נצח והוא בן מאות שנים, אשר חוזר לחיים ומחדש את עצמו על ידי בורות לזרוס - נוזל מסתורי שנמצא במעמקי כדור הארץ.
קילר קרוק Detective Comics #523פברואר 1983 ויילון ג'ונס נולד עם מחלת עור שהשוותה לו מראה של תנין, ונעשה למתאבק קרוקודילים קשוח.
צורתו הושחתה בעקבות מוטציה לדמוי לטאה ענקית בדומה למחלתו.
האינטליגנציה שלו נמוכה אולם כוחו חזק במיוחד וחושיו חייתיים.
באתחול המחודש של יקום DC, ג'ונס נראה כשליט מערכת הביוב של גות'אם ובעל צבא המורכב מחסרי בית הנאמנים לו.
המסיכה השחורה Batman #386אוגוסט 1985 איש עסקים לשעבר בשם רומאן סיוניס המתעב את ברוס ויין, מנהיג ארגון דמוי-כת של חבורת בריונים.
בסופו של דבר הופך לבוס העולם התחתון בגות'אם סיטי.
הפיתום Detective Comics #583פברואר 1988 ארנולד וסקר הוא פיתום בלתי מזיק ותמים.
בובתו היא גנגסטר בשם "פני צלקת".
תחת השפעתה הפסיכולוגית של הבובה, וסקר הופך לפושע אלים ומסוכן.
נרמז כי הוא סובל ממקרה חמור של הפרעת זהות דיסוציאטיבית.
תופס-החולדות Detective Comics #585אפריל 1988 אוטיס פלאנגן הוא פושע החי בביוב ומסוגל לשלוט בעכברים וחולדות.
מעט לאחר תחילת המשבר האינסופי, תופס החולדות נהרג בידי סוכן אומאק במסתור אשר זיהה אותו כאיום פוטנציאלי.
אנרכיה Detective Comics #608נובמבר 1989 לוני מאצ'ין ילד פלא היוצר גאדג'טים מאולתרים כדי להפיל ממשלות.
אמצעיו האלימים גורמים לו להפוך למטרה בידי באטמן ורובין.
דמותו התפתחה במהלך השנים בעיקר בשתי מיני-סדרות בשנים 1997 ו-1999, שאחריהן נעדר מיקום DC.
דמותו חזרה בשנת 2008, אך מאצ'ין נעשה למאניספיידר השולט במחשבים ואילו הנבל יוליסס ארמסטרונג אימץ את זהות אנרכיה נגד רובין.
באתחול המחודש של יקום DC, אנרכיה שלישי ואנונימי הופיע להופעה יחידה בחוברות "חיל הפקחים הירוקים".
אנרכיה רביעי בשם סאם יאנג מופיע בחוברות "קומיקס בלשי", ולוני מאצ'ין הופיע בהופעה יחידה כילד פלא המחפש אחר אמו בחוברות הקשורות לאירועי "סוף המשחק".
הארלי קווין ספטמבר 1992 ד"ר הארלין קווינזל שימשה כפסיכולוגית בבית החולים לחולי נפש "ארקהם אסיילום" בגות'אם אשר התאהבה בג'וקר, סייעה לו לברוח והפכה לעוזרת שלו.
דמותה היא הראשונה שאינה לקוחה היישר מהקומיקס.
מזוהה כחברת יחידת המתאבדים, והייתה במערכת יחסים רומנטית עם חברה לקבוצה דדשוט.
ביין Batman: Vengeance of Bane #1ינואר 1993 אסיר נמלט מאי המשמש כבית כלא באמריקה הדרומית.
בעל חוזק על אנושי הנגרם לו כתוצאה מהזרקת סם סטרואידי הנקרא "ונום" (ארס).
נודע כדמות ששברה את גבו של באטמן במיני סדרה "באטמן: נפילתו של אביר".
נראה לאחר האתחול המחודש של יקום DC כמנהיג אסירי כלא בלאקגייט.
האש Batman #609ינואר 2003 ד"ר תומאס אליוט הופך גם את באטמן וגם את ברוס ויין למטרה, על אף שהשניים היו חברי ילדות.
למרות ששמו נגזר משיר ערש, הוא משתמש בזהות כדי לתמרן ולערום על איש העטלף, במקום שימוש בסימנים מסחריים רעשניים.
נראה לאחר האתחול המחודש של יקום DC כעומד מאחורי מהומות בגות'אם.
באטזרו Superman/Batman #20יוני 2005 גרסת ביזארו של באטמן.
הופיע לראשונה בחסות הצללים בחוברת Superman #181 מאפריל 2002.
משפחת הפשע פלקונה - משפחת מאפיונרים מהדור הישן, המונהגת על ידי קרמיין פלקונה.
היא השולטת בגות'אם סיטי טרם הגעתו של באטמן.
המשפחה מוצגת בסיפורים באטמן: שנה ראשונה, באטמן: ליל כל הקדושים הארוך, באטמן: ניצחון אפל וכן בסרט הקולנוע "באטמן מתחיל".
קרמיין פלקונה נהרג על ידי דו-פרצוף בסיפור "ליל כל הקדושים הארוך".
הופיעו לראשונה בחוברת Batman #404 (מרץ 1987).
את דמותו של קרמיין פלקונה גילם בסרט הקולנוע "באטמן מתחיל" טום וילקינסון.
משפחת הפשע מארוני - משפחת הפשע בהנהגתו של סלבטורה "הבוס" מארוני היא השלטת בימיו המוקדמים של ברוס ויין כבאטמן, יחד עם משפחת פלקונה.
סאל ידוע במיוחד כזה שאחראי להשחתת פניו של דו-פרצוף.
במיני סדרה "ליל כל הקדושים הארוך", מארוני נורה בראשו על ידי אלברטו פלקונה, "רוצח החופשות".
בסרט הקולנוע "האביר האפל", מארוני הוא רק אחד מתוך ראשי העולם התחתון.
הופיע לראשונה בחוברת Detective Comics #66 (אוגוסט 1942).
את דמותו של סאל מארוני גילם בסרט הקולנוע "האביר האפל" אריק רוברטס.
רופרט ת'ורן - ראש כנופיית הברחות בעיר גות'אם.
הופיע לראשונה בחוברת Detective Comics #469 (מאי 1977).
ג'ו צ'יל - השודד אשר רצח את הוריו של ברוס ויין.
הופיע לראשונה בחוברת Detective Comics #33 (נובמבר 1939).
טוני זוקו - ראש כנופיה ופושע זוטר אשר אחראי למות הוריו של דיק גרייסון.
ברוס ויין ניהל מספר מערכות יחסים רומנטיות במשך השנים.
רובן לא זכו להצלחה בעיקר בגלל אורח חייו כבאטמן.
ויקי וייל - דמות שהופיעה לראשונה בסיפורים משנות ה-50 של המאה ה-20 של עיתונאית העיתון "גות'אם גאזט", שמתאהבת בברוס ויין ומנסה לגלות את זהותו הסודית של באטמן.
וייל הופיעה מחדש בתחילת שנות ה-80 של המאה ה-20. בסרט הקולנוע "באטמן" גילמה את דמותה קים בייסינגר.
סלינה קייל/קאטוומן - בסיפורי הקומיקס All-Star Batman and Robin the Boy Wonder, יחסיו של באטמן כלפיה מבוססים על העובדה כי היא הגרסה הנשית שלו: דמות אפלה ומסתורית המפטרלת ברחובות העיר בחסות החשיכה.
באטמן וקאטוומן נהיים מעורבים רגשית בעקבות אירועי הסיפור Batman: Hush.
במציאות חלופית שלפני המשבר, ברוס ויין וסלינה קייל נשואים ולהם בת בשם הלנה (הציידת).
טליה-אל-גול - בתו של הנבל ראס-אל-גול, אשר הסכים למערכת היחסים בין ברוס ויין לבתו מתוך שאיפה לקבל את ויין כיורשו.
לטליה וברוס ילד מחוץ לנישואין בשם דמיאן, אשר נעשה לרובין וגרם לה לשנוא את אביה ואת ויין.
פמלה אייסלי/פויזן אייבי - מערכת יחסים שנויה במחלוקת.
בין אייסלי, הידועה כפויזן אייבי, לברוס קיים מתח מיני.
רייצ'ל כספיאן - במהלך הסיפור באטמן: שנה שנייה משנת 1987, ברוס ויין מתאהב ברייצ'ל.
אולם, אביה של רייצ'ל מתגלה כרוצח הלוקח את החוק לידיו ואשר מתאבד לאחר קרב עם באטמן.
גילוי מעשיו גורמים לרייצ'ל לנסות ולכפר על דרכי אביה בלקיחת החוק לידיה.
מערכת היחסים ביניהם גורמת לברוס לנטוש את בדידותו ולשקול מסגרת נישואין.
דמות זו היא הבסיס לדמות אנדריאה בומונט בסרט האנימציה באטמן: מסיכת התעתועים.
וונדר וומן - ברוס ויין ודיאנה יצאו יחדיו תקופה מסוימת בקומיקס ליגת הצדק ואף בסדרת האנימציה ליגת הצדק.
שניהם מחליטים להישאר חברים קרובים ולהקדיש את זמנם ללחימה בפשע.
הקנרית השחורה - למרות ששמה מקושר רומנטית לחץ הירוק, נרמז כי היא חולקת בחיבתה לברוס.
בחוברת All-Star Batman and Robin the Boy Wonder #7 שניהם חולקים כמה רגעים משותפים יחד.
ויקי וייל - צלמת העיתון "גות'אם גאזט", שמתאהבת בברוס ויין.
את דמותה בסרט הקולנוע "באטמן" גילמה קים בייסינגר.
סלינה קייל - מזכירה מתוסכלת שנהפכת לקאטוומן אחרי שהבוס שלה ניסה לרצוח אותה.
מנהלת יחסי אהבה-שנאה עם באטמן.
בסרט הקולנוע "באטמן חוזר" גילמה את דמותה מישל פייפר.
ד"ר צ'ייס מרידיאן - הופיעה ב"באטמן לנצח".
פסיכיאטרית העובדת במשטרת גות'אם אשר מתאהבת הן בבאטמן והן בברוס ויין.
היא עוזרת לו לפענח את חידותיו של איש החידות ועדה למות הוריו של רובין.
את דמותה גילמה ניקול קידמן.
אנדריאה בומונט - הופיעה בסרט האנימציה "באטמן: מסכת התעתועים".
מערכת היחסים בינה לבין ברוס מוסברת בסדרת פלאשבקים.
היא הייתה גורם מכריע במאבקו ליטול את זהות הבאטמן, והיא זו שעזרה לו לשאת את הכאב שבאבדן הוריו.
היא וברוס כמעט התחתנו, החתונה בוטלה בעקבות הימלטותו של אביה מברוני המאפיה הרודפים אחריו ועצם הגילוי כי אנדריאה היא למעשה הדמות "תעתועים".
דמותה מבוססת על רייצ'ל כספיאן.
רייצ'ל דוז - הופיעה בסרטים "באטמן מתחיל" ו"האביר האפל".
רייצ'ל דוז היא חברת ילדות של ברוס ויין, אשר הופכת לעוזרת התובע המחוזי בעיר גות'אם.
מגלה את זהותו הסודית אך אינה יכולה להיות איתו עד אשר גות'אם לא תהיה זקוקה יותר לבאטמן.
בהמשך היא נמצאת במערכת יחסים עם התובע המחוזי הארווי דנט.
היא ודנט נחטפים על ידי הג'וקר, וכאשר היא מסכימה להתחתן עם דנט הבניין בו היא מוחזקת מתפוצץ.
את דמותה גילמה בסרט הראשון קייטי הולמס ובסרט השני מגי ג'ילנהול.
סלינה קייל/קאטוומן - פושעת ופורצת מתוחכמת, שגונבת מברוס ויין ולבסוף מסייעת לו להביס את ביין ומתאהבת בו.
את דמותה גילמה בסרט "עלייתו של האביר האפל" השחקנית אן האת'וויי.
באטמן: מסכת התעתועים הוא סרט גיבורי על מונפש משנת 1993 המבוסס על הקומיקס באטמן מבית DC קומיקס, והוא סרט ספין אוף לסדרת הטלוויזיה "באטמן: איש העטלף".
את הסרט ביימו אריק רדומסקי וברוס טים, ומדבבים אותו קווין קונרוי בתפקיד באטמן, מארק המיל בתפקיד הג'וקר, בנוסף לדיבובם של הארט בוכנר, דנה דלייני, אייב ויגודה וסטייסי קיץ'.
סיפור הסרט מציג את דמותה של אנדריאה בומונט, מושא אהבתו הישנה של ברוס ויין, שחוזרת לגות'אם סיטי, וכן ברוצח מסתורי שהורג בשיטתיות את הבוסים של העולם התחתון.
אותו רוצח דומה לבאטמן, וזה האחרון צריך להימלט מהמשטרה בניסיון להוכיח את חפותו ולתפוס את הרוצח האמיתי.
בזמן כינוס של ראשי הפשע המאורגן בגורד שחקים, הגנגסטר צ'אקי סול נהרג בידי דמות מסתורית עטוית שחורים מעט לאחר שבאטמן פורץ באמצעה של הישיבה.
באטמן מואשם ברצח של סול.
חבר מועצת העיר ארתור ריבס מודיע לתקשורת שבאטמן הוא איום פומבי.
מאוחר יותר, ריבס נוכח במסיבה שנערכת באחוזתו של ברוס ויין (זהותו הסודית של באטמן).
ריבס מקניט את ויין על מזלו הרע עם נשים כאשר נתן לאהובתו הישנה אנדריאה בומונט לחמוק מידיו.
בפלאשבק לימי המכללה של ויין, ברוס נפגש עם אנדריאה בבית הקברות בשעה שהוא מבקר את קברי הוריו.
באותו לילה הוא עוטה מסיכת סקי ומעיל עור שחור ועוצר שוד של מכונית משוריינת.
הוא מבחין בעובדה שהפושעים אינם מפחדים ממנו.
באותו זמן, ברוס מתחיל במערכת יחסים רומנטית עם אנדריאה ומחליט לפרוש מחיי הלחימה בפשע ולהציע נישואין לאנדריאה.
אולם, אנדריאה בוחרת לעזוב את גות'אם יחד עם אביה, קארל בומונט, וברוס - שמאמין כי איבד כל סיכוי אחרון לחיים נורמליים - עוטה סוף כל סוף את פרסונת הבאטמן.
בזמן ההווה, פורע החוק המסתורי רוצח גנגסטר נוסף, באז ברונסקי.
באטמן מגלה ראיה הקושרת את אביה של אנדריאה לאנשי מפתח מהפשע המאורגן.
הרוצח הורג את סלבטורה ולסטרה, ראש הפשע עבורו עבדו סול וברונסקי כשומרי ראש, אך נתקל במלכודת של הג'וקר, אליו פנה ולסטרה בבקשה לעזרה.
באטמן מואשם בשנית ברצח וכמעט ונתפס לאחר עימות קצר עם הרוצח.
אנדריאה בומונט מופיעה ומצילה את באטמן במכוניתה, ומסבירה לו שהיא ואביה התחבאו באירופה מכנופייתו של ולסטרה, לה היו חייבים סכום רב של כסף.
קארל בומונט שילם להם בסופו של דבר, אך הם דרשו עוד.
באטמן מאמין שאביה של אנדריאה הוא הרוצח, אך הוא גורם לריבס להתוודות על שאמר למאפיה את מקום הימצאו של בומונט בתמורה לטובות הנאה במסע הבחירות שלו.
בנוסף הוא מגלה שהמאפיה הורתה על חיסולו של בומונט.
הרוצח עוקב אחר הג'וקר למקום מחבואו - "יריד העתיד", תעתיק מיניאטורי של גות'אם סיטי - ומסיר מעליו את התלבושת המסתורית.
הוא מתגלה כאנדריאה בומונט עצמה, שמבקשת לנקום את מותו של אביה על ידי הריגת המאפיונרים ששמו עליו חוזה.
הג'וקר מתגלה כאחרון חברי משפחת ולסטרה ששרדו, ושלפני מפגשו הראשון עם באטמן הוא היה רוצח שכיר אלמוני שנשלח להרוג את בומונט בהוראתו של ולסטרה.
במהלך המאבק ביניהם, באטמן מגיע ומתחנן בפני אנדריאה שתוותר על מסע הנקמה שלה.
היא מסרבת, באומרה שהמאפיה הרסה כל סיכוי שלה לאושר, ואומרת לבאטמן שהוא עצמו מונע בידי נקמה.
לאחר מכן, אנדריאה נעלמת ובאטמן נאבק בג'וקר.
לפתע, אנדריאה מופיעה ותופסת את הג'וקר, נפרדת לשלום מבאטמן לפני שהיא והג'וקר נעלמים במעטה עשן.
סדרת פיצוצים מחריבה את העיר המיניאטורית, ובאטמן נמלט ממנה בעור שיניו.
בחזרה במערת העטלף, ברוס שבור הלב מקבל נחמה מאלפרד פניוורת', שאומר לו שאף אחד לא היה יכול לעזור לאנדריאה.
ברוס מוצא תליון במערה ובו תמונה שלו ושל אנדריאה.
בינתיים, אנדריאה נצפית כשהיא עומדת לבדה על סיפון מעבורת.
הסצנה האחרונה מראה את באטמן עומד ברומו של בניין, וכאשר סמל העטלף מבליח למרחוק, הוא מזנק אל תוך הלילה.
קווין קונרוי/ויקי תבור – ברוס וויין/באטמן
מארק המיל/גיורא קנת – הג'וקר
הארט בוכנר/רמי ברוך – חבר מועצת העיר ארתור ריבס
דיינה דלייני/דורי נאומנקו – אנדריאה בומונט
סטייסי קיץ'/מיכה אוזין סליאן – קארל בומונט / יורם יוספסברג – פנטום – הרוצח המסתורי
אייב ויגודה/אוהד שחר – בוס המאפיה סלבטורה ולסטרה
אפרם זימבליסט הבן/אבי אוריה – אלפרד פניוורת', משרתו ואיש סודו של ברוס ויין
בוב הייסטינגס/יעקב בוך – מפכ"ל המשטרה ג'יימס גורדון
רוברט קוסטנזו/שמחה ברבירו – הבלש הארווי בולוק
בסוף השבוע הראשון ליציאת הסרט, הסרט הכניס כ-1.2 מיליון דולר, והכניס בסך הכול בקולנוע בארצות הברית 5,617,391 דולר.
הסכום נמוך מעלות הפקתו - כ-6 מיליון דולר, אך הסרט הפך לרווחי בעקבות ההכנסות מבתי קולנוע מחוץ לארצות הברית, שמסתכמות בכ-11 מיליון דולר, ובעקבות הכנסות מהשוק הביתי.
ג'ין סיסקל ורוג'ר אברט, שביקרו את הסרט כמה שנים לאחר יציאתו לאקרנים, נתנו לו ביקורת חיובית בתוכנית הטלוויזיה Siskel & Ebert, וציינו שבחלק מהאספקטים הוא מתעלה על סרטי הבאטמן הלא מצוירים שיצאו עד לאותה תקופה.
ב-IMDb, דירוג הסרט עומד על 7.9.
הסרט הוגדר על ידי אושיית האינטרנט הנוסטלג'יה קריטיק כ"סרט הבאטמן הטוב ביותר אי פעם".
הסרט היה מועמד לפרס אנני לשנת 1994 עבור הסרט המונפש הטוב ביותר.
מאז הופעתו הראשונה בקומיקס בשנת 1939, באטמן הופיע במגוון מדיות נוספות, ביניהן תסכיתי רדיו, סדרות טלוויזיה וסרטים.
הזיכיון הקולנועי של סרטי באטמן מדורג במקום השמיני ברשימת הזיכיונות שוברי הקופות הגדולים בכל הזמנים.
באטמן (1966–1968) - בשנות השישים שודרה בארצות הברית סדרה על באטמן ורובין בכיכובו של אדם וסט שהייתה חצי-פרודיה על הקומיקס.
הסדרה לתקופתה הייתה פופולרית מאוד ובעקבות ההצלחה יצא ב-1966 סרט המבוסס על הסדרה.
באטמן: איש העטלף - כמה חודשים אחרי ההצלחה של סרט הקולנוע "באטמן חוזר" הפיקה חברת האחים וורנר סדרה מצוירת שהופקה ונכתבה על ידי ברוס טים, אריק רדומסקי ופול דיני ואף על פי שנועדה לילדים הציגה טיפול חכם ורציני במיתוס של באטמן.
הסדרה הראתה לסירוגין את רובין (דיק גרייסון) מכיוון שהוא למד במכללה, אך מהעונה השנייה קראו לסדרה "ההרפתקאות החדשות של באטמן ורובין", שם רובין הופיע באופן קבוע.
ב-1994 קנה ערוץ הילדים את הסדרה וכל סדרות ההמשך.
באטמן (ברוס ויין) דובב לעברית זמן רב על ידי ויקי תבור, ומאוחר יותר (בעיקר בליגת הצדק) הוחלף במדבב משה סדן.
הסדרה הצליחה, הובילה להפקת סדרות המשך וסיפורי הקומיקס של DC לקחו ממנה דמויות.
היא זכתה בפרס אמי ונחשבת לאחת מסדרות האנימציה הטובות ביותר בכל הזמנים.
ההרפתקאות החדשות של באטמן - מ-1997 עד 1999 האחים וורנר העלו למסך סדרת המשך לסדרה המצוירת של באטמן, "ההרפתקאות החדשות של באטמן", שבה נראה באטמן מספר שנים אחרי האירועים של הסדרה המצוירת.
דיק גרייסון (רובין המקורי) גדל להיות "כנף הלילה" ומאז טים דרייק הוא רובין, באטגירל מופיעה לעיתים קרובות יותר והעיצוב של הדמויות שונה מעט.
הסדרה עלתה במקביל לסדרה המצוירת של סופרמן והיו פרקים בהם סופרמן ובאטמן נפגשו.
עונה נוספת של סדרה זו נקראה באטמן: אבירי גות'אם.
באטמן: הדור הבא - מ-1999 עד 2001 עלתה לאקרנים הסדרה "באטמן: הדור הבא", המספרת על העתיד של העיר גות'אם, בה ברוס ויין כבר זקן, ונער צעיר בשם טרי מקגינס יורש את תפקידו בחליפת היי-טק מחודשת, כאשר הוא מתודרך ומאומן על ידי ברוס.
סדרה זו גם היא מבית היוצר של האחים וורנר וברוס טים.
בניגוד לשאר הסדרות, הסדרה לא התבססה על הקומיקס והראתה קו עלילה שונה משאר הסדרות.
הסדרה רצה במשך שלוש עונות.
בסדרה הופיעו נבלי על שמזכירים אויבים קלאסיים של באטמן.
מורשת העטלף - ב-2002 עלתה לאוויר סדרת טלוויזיה המבוססת על הקומיקס ציפורי הטרף.
הלנה קייל היא "הציידת", בתם של באטמן וקאטוומן, אשר ממשיכה להילחם בפושעים ובנבלים.
שותפות לה אורקל – ברברה גורדון, באטגירל לשעבר (דיינה מייר), ובחורה צעירה בשם דיינה, אשר גם היא ניחנת בכוחות על טבעיים.
הסדרה שודרה בערוץ The WB ובוטלה לאחר עונה אחת באורך 13 פרקים.
הבאטמן - ב-2005 עלתה לאוויר סדרה מצוירת המספרת על קורותיו המחודשות של באטמן.
סגנון הציור שונה ומזכיר את סגנון הדמוי אנימה של הסדרה הטיטאנים (הטיטאנים הצעירים, חבורה של גיבורי על צעירים המונהגת בידי רובין).
בהמשך יצאו לאור ספרי קומיקס המתבססים על הסדרה.
באטמן: האמיצים והנועזים - בשנת 2008 עלתה לאוויר סדרה חדשה המספרת על באטמן שנלחם בסדרה בנבלי על בלבד, ובכל פרק הוא מקבל סיוע מגיבור על אחר מיקום DC.
גות'האם - אולפני האחים וורנר ופוקס הפיקו סדרת טלוויזיה המתמקדת בבלש ג'יימס גורדון ובהיכרותו עם העיר גות'אם סיטי ופשעיה, למן חקירתו אחר רצח הוריו של ברוס ויין וחקירות אחרות.
הסדרה הציגה את סיפורי המקור לדמויות רבות כמו איש החידות, הפינגווין, הג'וקר וקאטוומן בסגנון דומה לזה שנעשה בסרטיו של כריסטופר נולאן וזכתה לפופולריות רבה ורייטינג גבוה.
באטווילס -סדרת הנפשה שעלתה בשנת 2022 שמציגה את הרכבים של משפחת העטלף ושל אויביהם כבעלי בינה מלאכותית לאחר שהותקנה אצלם בסוף הפרק הראשון.